
Politico anunță o ipoteză șoc care prinde contur în Europa: Planul refacerii Austro-Ungariei! 


Postat la: 14.12.2023 | Scris de: ZIUA NEWS 


Indiferent că e vorba despre războiul Ucraina-Rusia, ba chiar și de conflictul Israel-Hamas, în cercurile UE s-a instalat impresia că bonomul Austria-Ungaria cântă după 
aceeaşi partitură. 


„Acesta e un comportament tipic austriac" a declarat pentru Politico un diplomat UE, insistând să rămână anonim pentru a putea critica un aliat european. „Să nu vă faceți 
iluzii: aceasta e monarhia dualistă ridicându-se din mormânt". 


În contextul în care Ungaria a luat ostatici atât ajutorul UE de 50 de miliarde de euro pentru Kiev, cât şi accederea Ucrainei în UE, Viena exploatează situația pentru a-și 
urmări în culise propriile interese, ignorând natura urgentă a problemei ucrainene, acuză voci critice. Recentul atac al Austriei la adresa Ucrainei e pe potriva unui tipar 
familiar prin care profită de neutralitatea ei pentru a se pune bine cu Moscova, în vreme ce pretinde că face parte din tabăra Vestului - o tactică pe care a ajuns s-o 
stăpânească şi Viktor Orbán (în ciuda faptului că Ungaria nu e neutră). Reputația de încăpățânare pe care Austria o are la Bruxelles a fost exacerbată de blocada pe care le- 
o impune de ani şi ani Bulgariei şi României în încercarea lor de a accede în spaţiul Schengen. Până şi Ungaria susține aderarea celor două ţări. 


Austria, acționând fără a ţine seama de reguli și adesea în complicitate cu Ungaria, este o perspectivă înfricoşătoare pentru mulți de la Bruxelles. În primul rând, Austria e 
inclusă în mod tradiţional în clubul Europei de Vest şi, în ciuda faptului că provoacă ocazional probleme, e o ţară pe care în general se poate conta că va susține consensul 
liberal. In al doilea rând, dacă cele două ţări au un număr similar de locuitori, economia Austriei e cam de trei ori mai mare ca a Ungariei, ceea ce-i conferă o influență mai 
mare. 


Se întâmplă adesea ca responsabili UE să le atribuie omologilor lor austrieci o aroganță naturală, fapt care nu face decât să alimenteze stereotipul cum că Viena nu a 
conștientizat nici acum că zilele ei imperiale s-au dus demult. Chiar dacă e tentant să gândești că Viena, îmbătată de autoamăgirea splendorii „imperiale şi monarhice" a 
imperiului Habsburgic, caută să-şi revigoreze colaborarea cu ungarii, care şi-a găsit sfârșitul în cenușa primului război mondial, teama Europei de o înviere a Austro- 
Ungariei e totuși nejustificată, dată fiind realitatea din teren - cel puţin deocamdată. 


Decidenţii austrieci se scandalizează în privat dacă sunt comparaţi cu conducătorul ungar, pe care ei îl consideră autoritar. „Încercăm să ne înțelegem cu Orbán fiindcă e 
vecinul nostru, dar acest lucru nu înseamnă că ne şi place", a declarat un responsabil austriac care tratează foarte frecvent cu Budapesta. 


Există, de pildă, o tensiune persistentă între cele două țări pe tema migraţiei. Viena suspectează Ungaria că le înlesnește emigranților ajunși pe teritoriul ei tranzitul spre 
Austria, fără a-i înregistra formal pentru a nu-i fi trimiși ulterior înapoi, aşa cum impun regulile UE. 


Motivul real pentru care Austria s-a apucat brusc să facă gălăgie la Bruxelles pe tema Ucrainei are de fapt legătură cu Bosnia şi Herţegovina. Dacă UE va deschide 
negocierile de accedere cu Ucraina, Austria vrea să fie inclusă şi Bosnia, cu care are vechi legături economice și politice. 


„Vrem să vedem Bosnia şi Herţegovina în familia UE", a declarat luna aceasta la Sarajevo ministrul austriac pentru Europa Karoline Edtstadler, argumentând că accederea 
ţării constituie „o necesitate geopolitică". 


Dată fiind vecinătatea Austriei cu regiunea, calmarea tensiunilor din fosta Iugoslavie reprezintă de multă vreme una dintre prioritățile de politică externă ale Vienei. 
Austria își detaşează acolo trupele de decenii, în cadrul misiunilor ONU de menţinere a păcii. Viena e convinsă că modalitatea cea mai bună de realizare a unei păci 
durabile în regiune - dar şi de neutralizare a influenţei persistente pe care o are Rusia acolo - este aducerea Balcanilor Occidentali sub aripa UE. 


UE a declarat Bosnia stat-candidat la finalul lui 2022, însă Comisia a explicat că Bosnia trebuie să-şi corecteze mai întâi regresul în materie de stat de drept pentru a putea 
începe negocierile de aderare. Cum accederea Ucrainei e pe agenda Consiliului European de săptămâna aceasta, Austria a sesizat o ocazie de a vâri şi Bosnia pe uşa din 


dos. 

„Nu avem nici o intenţie de a ne pune în calea accederii Ucrainei", a insistat un demnitar austriac, adăugând că a face așa ceva ar echivala cu „a te pune în calea trenului”. 
Singurul interes al Austriei, afirmă demnitarul, e să agaţe discret şi Bosnia „la coada aceluiași tren". Ceea ce ar trebui să calmeze vocile de la Bruxelles care critică 
Austria. Şi totuși, vorbind în general despre direcţia politică a Austriei, motive de îngrijorare sunt din belşug. Țara va avea la toamnă alegeri. Partidul Libertăţii, 
eurosceptic, care ia drept model Ungaria lui Orbán, conduce în sondaje cu o marjă confortabilă. 

Șeful acestuia, Herbert Kickl, a calificat recent Ungaria cu ocazia unei vizite la Budapesta drept „refugiul autodeterminării naţionale şi al rezistenţei contra intervenției 


globaliste de la Bruxelles”. În ciuda îmbobocirii unei fraternităţi de extrema dreaptă între Kickl şi Orbán, Europa se poate consola cu faptul că colaborarea austro-ungară 
nu a reușit să treacă niciodată testul timpului. Cea mai nouă tentativă nu a durat decât vreo 50 de ani. 

Nou val de COVID în Austria. Avertismentul medicilor: „Renunțaţi la petrecerea de Crăciun, gândiţi-vă la cei dragi!" 


Creşterea alarmantă a numărului de îmbolnăviri de COVID-19 pune pe jar autorităţile austriece. La Viena sunt cele mai multe cazuri, motiv pentru care oamenii 
sunt sfătuiți să renunţe la petrecerile de Crăciun. 


Nevoile de finanțare ale Guvernului în anul electoral 2024. Cu câți bani urmează să crească datoria publică și care va fi noua povară pusă pe PIB 


Necesarul brut de finanţare al României pentru anul 2024 va fi de 170 de miliarde de lei, reprezentând 9,9% din PIB, o scădere față de nivelul de 200 de miliarde de 
lei din 2023, arată un raport recent realizat de banca austriacă Erste Group. 


Congresul SUA a adoptat proiectul de lege privind strategia de securitate şi dezvoltare a Mării Negre. Legea merge la promulgare la preşedintele Joe 
Biden 


Reprezentanţii Ambasadei României în Statele Unite au anunţat că a fost adoptat de către Congresul SUA proiectul de lege privind strategia de securitate şi 
dezvoltare a Mării Negre. 


Turnurile Gemene se refac la Paris dar vor fi cele mai înalte turnuri din Europa și deja considerate A Opta Minune a Lumii 


La Paris, capitala Franţei, municipalitatea a aprobat edificarea celor mai înalte turnuri construite vreodată în Europa, după cum anunță Business Insider. 


Derapajele electorale ale lui Emmanuel Macron: Vrea sa lanseze maşina electrică de 100 de euro pe lună prin leasing social 


Preşedintele francez Emmanuel Macron lansează maşina electrică la 100 de euro pe lună prin leasing social, o promisiune de campanie menită să "democratizeze" 
cumpărarea de vehicule electrice, un program cu 25.000 de beneficiari în 2024. 


multinaționale 


Brandurile româneşti trebuie apărate în fața produselor de brand a unor multinaționale, a declarat Ştefan Pădure, preşedintele Asociaţiei pentru Promovarea 
Alimentului Românesc (APAR), în cadrul emisiunii Agroexpert de la Canal 33 moderată de Simona Man. 


Stil și Confort în Sezonul Rece: Geacă de Iarnă, Blugi Clasici și Evazaţi pentru Femei 


Sezonul rece aduce oportunitatea perfectă de a îmbrăca ţinute care nu doar îţi păstrează căldura, ci şi reflectă stilul tău personal. În acest articol, vom explora trei 
piese de bază esenţiale în garderoba oricărei femei pentru sezonul de iarnă: geaca de iarnă, blugii clasici şi blugii evazaţi. Descoperă cum poţi combina aceste piese 
pentru a crea ținute confortabile, elegante și potrivite pentru temperaturile scăzute. 


Primul "apostol Covid" acuzat de crimă din cauza deceselor provocate de vaccinuri. Stia că va fi un genocid! VIDEO 


Ministrul italian al sănătăţii, Roberto Speranza, a devenit primul lider care se confruntă cu acuzații multiple de crimă din cauza milioanelor de decese cauzate de 
vaccinurile cu ARNm. 


Experţi: O parte din cei injectati cu ARN mesager prezintă schimbări de personalitate care provin din leziuni neurologice induse de vaccin VIDEO 


În cadrul unei sesiuni a Comitetului internaţional de investigare a crimelor (ICIC), care a avut loc la începutul acestei luni, experți în domeniu au discutat problema 


schimbărilor de personalitate care au apărut la persoanele care au fost "vaccinate" împotriva coronavirusului Wuhan (COVID-19). 

1.Detaliile discuţiei Xi Jinping - Biden oferite de Radio China sunt fulminante! 

2.Rusia şi China pregătesc o super-construcție top-secret care va duce războiul la un alt nivel 

3.Politico anunţă o ipoteză şoc care prinde contur în Europa: Planul refacerii Austro-Ungariei! 

4.Argentina fără autonomie financiară. Noul președinte desființează banca centrală: "Este chestiune nenegociabilă!" 

S.CNN: Unitatea de război a SUA și Israelului se va confrunta în curând cu cel mai dur test al său 

6.Fostul ambasador ucrainean în SUA: Situaţia se dezvoltă acum conform celui mai rău scenariu 

7.Undă de şoc în toată Europa. Partidul extremist care a câștigat alegerile în Olanda vrea referendum pentru ieşirea din UE 

8.Ungaria devoalează noul plan al puterilor private globale și al Bruxellesului: "Lucrează la abolirea treptată a statelor naţionale europene 
9.Joe Biden consideră ca a fost "un summit constructiv si productiv cu dictatorul Xi Jinping" 

10.Foarte tare: În noul Război Rece, SUA riscă să se găsească în rolul URSS! 

